text: Medalje måske på vej ved de Paralympiske Lege
  11 september 2016 kl. 14.28
  Daniel Wagner Jørgensen fra Vejle løb sig videre til finalen i 200 meter på atletikstadion i Rio. Samtidig satte han ny personlig rekord.
  23-årige Daniel Wagner Jørgensen fra Vejle sprintede sig i nat videre til mandagens finale i 200 meter med en tredjeplads i tiden 25.26, som er ny personlig rekord.
  Daniel Wagner Jørgensen, atlet, Vejle: "Det var sådan, det skulle være. Det var godt at mærke, at benene er der, og jeg er glad for at være i finalen uden at have givet mig fuldt ud,"
  - Det var sådan, det skulle være. Det var godt at mærke, at benene er der, og jeg er glad for at være i finalen uden at have givet mig fuldt ud, siger Daniel Wagner Jørgensen i en pressemeddelelse.
  Han regner dog ikke med en medalje i 200 meter.
  - Jeg har haft fokus på 100 meter og længdespring i mine forberedelser, men jeg vil rigtig gerne under 25 sekunder.
  